20/06/2016 | Administración LocalMunicipal
Santa Comba
Información pública de padróns fiscais de contribuíntes para o ano 2016

EDICTO Información pública de padróns fiscais de contribuíntes para o ano 2016 A Sra. alcaldesa, por resolución da alcaldía do día 6 de xuño de 2016, resolveu: Primeiro. –Aprobar inicialmente os padróns fiscais de contribuíntes correspondentes ó exercicio 2016 das taxas que a seguir se relacionan: 1.–Taxa por recollida de lixo.2.–Taxa por licenza de vaos permanentes.3.–Taxa por instalación postos nas feiras deste Concello.4.–Taxa por subministración de auga e por sumidoiro. Segundo. –Ditos padróns quedan expostos ó público nas oficinas municipais durante o prazo de 15 días, contados a partir do día seguinte á publicación do presente edicto no Boletín Oficial da Provincia. Dito anuncio ten carácter de notificación colectiva ó abeiro do prevido no artigo 102.3 da Lei 58/2003, do 17 de decembro, xeral tributaria (LXT). Durante dito prazo de exposición pública os interesados poderán examinalos e formular contra as liquidacións que se notifican, perante a alcaldía deste Concello, o recurso de reposición regulado no artigo 14.2 do texto refundido da Lei reguladora das facendas locais (TRLRFL), no prazo DUN MES, contado desde o día seguinte ó da finalización do anteriormente citado período de exposición pública do padrón fiscal. Contra a resolución recaída no recurso de reposición poderase interpor, perante o Xulgado do Contencioso-Administrativo competente, recurso contencioso-administrativo, no prazo de DOUS MESES, a contar desde o día seguinte ó da notificación da devandita resolución. Se non recaese resolución no prazo DUN MES a contar desde o día seguinte ó da presentación do recurso de reposición, en virtude do prevido no mencionado artigo 14.2 do TRLRFL, entenderase desestimado, cos efectos xurídicos establecidos nos artigos 43 e 44 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), na súa nova redacción dada pola Lei 4/1999, do 13 de xaneiro, de modificación da Lei 30/1992, de 26 de novembro, da LRX-PAC. Non obstante, se se considera convinte, poderá utilizar e exercitar calquera outro recurso que estime pertinente. Terceiro. –A recadación das taxas por recollida de lixo e licenza de vaos permanentes será realizada pola Deputación Provincial da Coruña, por delegación da Corporación Municipal deste Concello, ó abeiro do disposto no art.7 do Real Decreto Lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Cuarto. –Na recadación das taxas por instalación de postos nas feiras deste Concello, as liquidacións serán emitidas polos servizos municipais por semestres naturais, realizándose o ingreso directo nunha conta establecida polo concello, dentro do primeiro mes do semestre. Quinto. –Na recadación por taxas de subministración de augas e sumidoiro serán emitidas bimensualmente pola empresa VIAQUA, nas datas e lugares de costume. O prazo de ingreso en período voluntario sería entre o día 15 e 30 do mes seguinte ó período liquidado. Sexto. –Rematado o prazo de ingreso en voluntaria, declárase a exisibilidade do recargo de prema, de tal xeito que procederá: no caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (recargo executivo), se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Os expedientes atópanse a disposición dos interesados nas oficinas municipais do Concello. Santa Comba, a 10 de xuño de 2016. A alcaldesa Asdo.: María Josefa Pose Rodríguez